અમેરિકાના અભ્યાસકર્તાઓએ ૩૪,૦૦૦થી વધુ લોકો પર અધ્યયન કરીને તારણ રજૂ કર્યું છે કે જો કોઈ વ્યક્તિ રોજ ૨૦ ગ્રામ અખરોટ ખાવાનું રાખે તો ડાયાબિટીસ થવાની સંભાવના ઘટી જાય છે. આ સંશોધનમાં અખરોટ ન ખાતા લોકોમાં મધુમેહનું જોખમ બમણું નોંધાયું હતું. અખરોટમાં રહેલા ખાસ ફેટી એસિડ્સના કારણે હૃદયનું સ્વાસ્થ્ય પણ સુધરે છે. આ વાત જાણી તમે અખરોટ ખાવાનું શરૂ કરો તો એ વાતનું પણ ધ્યાન રાખજો કે અખરોટ ચાવી ચાવીને ખાવાથી જ લાભ થશે.